
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


6 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 680 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ορισμός του αριθμού των ανακατατασσόμενων 
οπλιτών και επανακατατασσόμενων εφέδρων για 
βραχεία περίοδο (ΟΒΑ) στις Ένοπλες Δυνάμεις. 

2 

Ανάκληση απόφασης ίδρυσης ενιαίας σχολής 
προπονητών Γ' κατηγορίας στα αθλήματα: ζίου 
ζίτσου, αϊκίντο, μπραζίλιαν ζίου ζίτσου, κομπατ 
ζίου ζίτσου, σου - μπακ - ντο - μου ντουκ κουαν, 
μπουντοκάί και νιν - ζουτσου στην Αθήνα. 

3 

Καθορισμός του ωραρίου εργασίας σε 24ωρη 
βάση καθώς και κατά τις Κυριακές και εξαιρέσιμες 
ημέρες των υπαλλήλων που εργάζονται σε υπη¬ 
ρεσίες της Περιφέρειας Αττικής για το έτος 2017. 

4 

Καθορισμός Καθεδρικού, Μητροπολιτικού Ιερού 
Ναού, ως και Ιερού Ναού του Πολιούχου της Ιεράς 
Μητροπόλεως Πειραιώς. 

5 

Τροποποίηση και κωδικοποίηση του Κανονισμού 
λειτουργίας του Εκκλησιαστικού Ιδρύματος υπό 
τήν έπωνυμίαν: «Ιδρυμα περιθάλψεως ατόμων με 
νοητική υστέρηση ή με σύνδρομο ϋΟΜΝ «ΜΑΡΙΑ 
ΚΟΚΚΟΡΗ» της Ιεράς Αρχιεπισκοπής Αθηνών». 


ΑΠΟΦΑΣΕΙΣ 

Αριθμ. Φ.424/11/4938 07/Σ.947 (1) 

Ορισμός του αριθμού των ανακατατασσόμενων 
οπλιτών και επανακατατασσόμενών εφέδρων για 
βραχεία περίοδο (ΟΒΑ) στις Ένοπλες Δυνάμεις. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Του δεύτερου εδαφίου της παραγράφου 4 του 
άρθρου 13 του ν. 1911/1990 «Εισαγωγή γυναικών στις 
ανώτατες στρατιωτικές σχολές, ρύθμιση στρατολογικών 
θεμάτων και άλλες διατάξεις» (Α' 166), όπως ισχύει. 

β.Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (Α' 98). 


γ.Του π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών και Υφυπουργών» 
(Α' 116). 

δ.Της υπ'αριθμ. Υ5/27-01 -2015 απόφασης του Πρω¬ 
θυπουργού «Σύσταση θέσεων Αναπληρωτών Υπουργών 
και Υφυπουργών» (Β' 204). 

ε. Της υπ' αριθμ. Υ29/8-10-2015 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

στ.Της Π.Υ.Σ. 33/2006 «Αναστολή διορισμών και προσλή¬ 
ψεων στο Δημόσιο Τομέα» (Α' 280), όπως ισχύει, μετά την 
παράταση της ισχύος της με την Π.Υ.Σ. 51/2015 (Α' 183). 

2. Την υπ' αριθμ. ΔΙΠΑΑΔ/Φ.ΕΓΚΡ./73/19826/ΣΧΕΤ: 
21162/24-05-2016 απόφαση της Επιτροπής της Π.Υ.Σ. 
33/2006. 

3. Την υπ' αριθμ. ΔΙΠΑΑΔ/Φ.ΕΓΚΡ./74/ΕΜΠ.172,240/ 
ΣΧΕΤ: 10540/24-05-2016 απόφαση της Επιτροπής της 
Π.Υ.Σ. 33/2006. 

4. Την υπ' αριθμ. ΔΙΠΑΑΔ/Φ.ΕΓΚΡ./75/ΕΜΠ.642/ 
ΣΧΕΤ: 22249/24-05-2016 απόφαση της Επιτροπής της 
Π.Υ.Σ. 33/2006. 

5. Την από 17-06-2016 πρόταση του Γενικού Επιτελείου 
Στρατού (ΓΕΣ). 

6. Την από 10-06-2016 πρόταση του Γενικού Επιτελείου 
Ναυτικού (ΓΕΝ). 

7. Την από 14-06-2016 πρόταση του Γενικού Επιτελείου 
Αεροπορίας (ΓΕΑ). 

8. Την υπ'αριθμ. 4/09-01-2017 εισήγηση του Προϊστά¬ 
μενου των Οικονομικών Υπηρεσιών του Υπουργείου 
Εθνικής Άμυνας. 

9. Τις αντίστοιχες αποφάσεις ανάληψης υποχρέωσης, 
όπως αυτές προκύπτουν από: 

α. Την από 27-12-2016 βεβαίωση οικονομικής επιβά¬ 
ρυνσης της Διεύθυνσης Οικονομικού του ΓΕΣ. 

β.Την από 20-12-2016 βεβαίωση οικονομικής επιβά¬ 
ρυνσης της Διεύθυνσης Οικονομικών Υπηρεσιών του 
ΓΕΝ. 

γ. Την από 04-01-2017 βεβαίωση οικονομικής επιβά¬ 
ρυνσης της Διεύθυνσης Οικονομικού του ΓΕΑ. 

10. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού προ¬ 
ϋπολογισμού, ως εξής: 

α. Δαπάνη ύψους 6.747.332 ευρώ περίπου για το οικο¬ 
νομικό έτος 2017, που θα καλυφθεί από τις δεσμευθείσες 
πιστώσεις σε βάρος του προϋπολογισμού του Υπουργεί¬ 
ου Εθνικής Άμυνας/ΓΕΣ (Ειδικός Φορέας 11-200) έτους 
2017 (Κ.Α.Ε. 0414, 0421, 0424, 0432, 0437, 0451, 1421 
και 1423). Για τα επόμενα τρία έτη, η δαπάνη ανέρχεται 
στα 7.934.892 ευρώ για το έτος 2018, 8.118.924 ευρώ 
περίπου για το έτος 2019 και 5.390.801 ευρώ περίπου 
για το έτος 2020 και θα καλύπτεται με την εγγραφή των 
απαιτούμενων πιστώσεων στους υπόψη Κ.Α.Ε. (πλην 
των Κ.Α.Ε. 1421 και 1423, και συμπεριλαμβανομένου 
του Κ.Α.Ε. 0489 μόνο για το έτος 2020) του ανωτέρω 
προϋπολογισμού, των αντίστοιχων ετών. 

β. Δαπάνη ύψους 2.302.037 ευρώ περίπου για το οικο¬ 
νομικό έτος 2017, που θα καλυφθεί από τις δεσμευθείσες 
πιστώσεις σε βάρος του προϋπολογισμού του Υπουργεί¬ 
ου Εθνικής Άμυνας/ΓΕΝ (Ειδικός Φορέας 11-300) έτους 
2017 (Κ.Α.Ε. 0414, 0421, 0424, 0432, 0437, 0451, 1421 
και 1423). Για τα επόμενα τρία έτη, η δαπάνη ανέρχεται 
στα 2.691.644 ευρώ για το έτος 2018, 2.759.644 ευρώ 
περίπου για το έτος 2019 και 1.838.607 ευρώ περίπου 
για το έτος 2020 και θα καλύπτεται με την εγγραφή των 
απαιτούμενων πιστώσεων στους υπόψη Κ.Α.Ε. (πλην 
των Κ.Α.Ε. 1421 και 1423, και συμπεριλαμβανομένου 
του Κ.Α.Ε. 0489 μόνο για το έτος 2020) του ανωτέρω 
προϋπολογισμού, των αντίστοιχων ετών. 

γ. Δαπάνη ύψους 2.260.002 ευρώ περίπου για το οικο¬ 
νομικό έτος 2017, που θα καλυφθεί από τις δεσμευθείσες 
πιστώσεις σε βάρος του προϋπολογισμού του Υπουργεί¬ 
ου Εθνικής Άμυνας/ΓΕΑ (Ειδικός Φορέας 11-410) έτους 
2017 (Κ.Α.Ε. 0414, 0421, 0424, 0432, 0437, 0451, 1421 
και 1423). Για τα επόμενα τρία έτη, η δαπάνη ανέρχεται 
στα 2.641.200 ευρώ για το έτος 2018, 2.709.200 ευρώ 
περίπου για το έτος 2019 και 1.830.198 ευρώ περίπου 
για το έτος 2020 και θα καλύπτεται με την εγγραφή των 
απαιτούμενων πιστώσεων στους υπόψη Κ.Α.Ε. (πλην 
των Κ.Α.Ε. 1421 και 1423, και συμπεριλαμβανομένου 
του Κ.Α.Ε. 0489 μόνο για το έτος 2020) του ανωτέρω 
προϋπολογισμού, των αντίστοιχων ετών, αποφασίζουμε: 
Άρθρο 1 

Ορισμός του αριθμού των Οπλιτών 

Βραχείας Περιόδου (ΟΒΑ) 

ανά Κλάδο των Ενόπλων Δυνάμεων 

Ο αριθμός των ανακατατασσόμενων οπλιτών και επα- 
νακατατασσόμενων εφέδρων (ΟΒΑ) κατά το έτος 2017 
και για βραχεία περίοδο δυο (2) ετών, με δυνατότητα 
παράτασης ενός (1) έτους, ορίζεται ως εξής: 
α. Σε εξακόσιους (600) για το Στρατό Ξηράς. 
β. Σε διακόσιους (200) για το Πολεμικό Ναυτικό, 
γ. Σε διακόσιους (200) για την Πολεμική Αεροπορία. 

Άρθρο 2 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2017 

Οι Υπουργοί 

Αναπληρωτής Υπουργός 
Εθνικής Άμυνας Οικονομικών 

ΠΑΝΑΓΙΩΤΗΣ ΚΑΜΜΕΝΟΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. ΥΠΠΟΑ/ΓΔΥΑ/ΔΕΑΕΑ/ 

ΤΕΑΣΠ/5 0529/3674/5 8 6/366 (2) 

Ανάκληση απόφασης ίδρυσης ενιαίας σχολής 
προπονητών Γ' κατηγορίας στα αθλήματα: ζίου 
ζίτσου, αϊκίντο, μπραζίλιαν ζίου ζίτσου, κομπατ 
ζίου ζίτσου, σου - μπακ - ντο - μου ντουκ κουαν, 
μπουντοκαϊ και νιν - ζουτσου στην Αθήνα. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Ι.Τις διατάξεις: 

α) Του π.δ. 63/2005 «Κωδικοποίηση της νομοθεσίας 
για την κυβέρνηση και τα κυβερνητικά όργανα» (ΦΕΚ 
98/Α/22-4-2005). 

β) Του άρθρου 136 παρ. 6 του ν. 2725/1999 (ΦΕΚ Α' 
121), όπως αντικαταστάθηκε με το άρθρο 78 παρ. 2 του 
ν. 4170/2013 «Ενσωμάτωση της Οδηγίας 2011/16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις». 

δ) Του ν. 3861 /09-07-2010 (ΦΕΚ 112 Α') «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

ε) Του π.δ. 104/2014 «Οργανισμός Υπουργείου Πολι¬ 
τισμού και Αθλητισμού» (ΦΕΚ 171/Α/28/08/2014) όπως 
τροποποιήθηκε με τους ν. 4326/15 (ΦΕΚ49/Α/13/05/2015) 
και 4373/16 (ΦΕΚ 49/Α/01 /04/2016). 

στ) Του π.δ. 70/2015 (ΦΕΚ 114/Α') «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων». 

η)Του π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ210/Α/5-11 -2016). 

2. Την υπ'αριθμ. ΥΠΠΟΑ/375614/9900/11-11-2016 
απόφαση του Πρωθυπουργού και της Υπουργού Πολι¬ 
τισμού και Αθλητισμού, «Ανάθεση αρμοδιοτήτων στον 
Υφυπουργό Πολιτισμού και Αθλητισμού Γεώργιο Βασι- 
λειάδη» (ΦΕΚ3672/Β/11.11.2016). 

3. Τηνυπ'αριθμ.ΥΠ ΠΟΑ/ΓΔΥΑ/ΑΤΔΑΔΤΑ/414930/27692/ 
7696 απόφαση μεταβίβασης του δικαιώματος υπογραφής 
«Με εντολή Υφυπουργού» στο Γενικό Γραμματέα Αθλητι¬ 
σμού,τον Προϊστάμενο Γενικής Διεύθυνσης Υποστήριξης 
Αθλητισμού, τους Προϊσταμένους Διευθύνσεων, Τμημά¬ 
των και Αυτοτελών Τμημάτων της Γενικής Γραμματείας 
Αθλητισμού του Υπουργείου Πολιτισμού και Αθλητισμού 
(ΦΕΚ 4057/Β/16-12-2016). 

4. Το αριθμ. πρωτ: 133562/21 -04-2016 έγγραφο του 
Γενικού Γραμματέα Αθλητισμού προς την Ελληνική Φί¬ 
λαθλο Ερασιτεχνική Ομοσπονδία Ζίου Ζίτσου. 

5. Την υπ'αριθμ. ΥΠΠΟΑ/ΓΔΥΑ/ΔΕΑΕΑ/ΤΕΑΣΠ/310383/ 
21792/2976/2227 απόφαση ίδρυσης ενιαίας σχολής 
προπονητών Γ' κατηγορίας στα αθλήματα του ζίου ζί¬ 
τσου, αϊκίντο, μπραζίλιαν ζίου ζίτσου, κομπατ ζίου ζί¬ 
τσου, σου - μπακ - ντο - μου ντουκ κουαν, μπουντοκαϊ 
και νιν - ζουτσου. 

6. Το από 05.12.2016 ενημερωτικό-εισηγητικό σημεί¬ 
ωμα της επιτροπής διοίκησης της ενιαίας σχολής προ¬ 
πονητών Γ' κατηγορίας στα αθλήματα του ζίου ζίτσου, 
αϊκίντο, μπραζίλιαν ζίου ζίτσου, κομπατ ζίου ζίτσου, σου 

- μπακ - ντο - μου ντουκ κουαν, μπουντοκαϊ και νιν - ζου¬ 
τσου με τις απόψεις της ιεραρχίας περί μη πραγματοποί¬ 
ησης της σχολής. 

7. Το από 06.02.2017 Δ.Υ. της επιτροπής διοίκησηςτης 
ενιαίας σχολής προπονητών Γ' κατηγορίας στα αθλή¬ 
ματα του ζίου ζίτσου, αϊκίντο, μπραζίλιαν ζίου ζίτσου, 
κομπατ ζίου ζίτσου, σου - μπακ - ντο - μου ντουκ κουαν, 
μπουντοκαϊ και νιν - ζουτσου με το οποίο διαβιβάστηκαν 
τα πρακτικά της επιτροπής διοίκησης στης σχολής. 

8. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού, απο¬ 
φασίζουμε: 

Την ανάκληση της υπ'αριθμ. ΥΠΠΟΑ/ΓΔΥΑ/ΔΕΑΕΑ/ 
ΤΕΑΣΠ/310383/21792/2976/2227 (ΦΕΚ 3109/Β72016) 
απόφασης ίδρυσης ενιαίας σχολής προπονητών Γ' κα¬ 
τηγορίας στα αθλήματα του ζίου ζίτσου, αϊκίντο, μπρα¬ 
ζίλιαν ζίου ζίτσου, κομπατ ζίου ζίτσου, σου - μπακ - ντο 

- μου ντουκ κουαν, μπουντοκαϊ και νιν - ζουτσου και τη 
μη υλοποίηση της, καθώς δεν πληρούνται οι προϋποθέ¬ 
σεις λειτουργίας της σχολής σύμφωνα με την απόφαση 
ίδρυσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 20 Φεβρουάριου 2017 

Με εντολή Υφυπουργού 
Ο Γενικός Γραμματέας Αθλητισμού 
ΙΟΥΛΙΟΣ ΣΥΝΑΔΙΝΟΣ 


Αριθμ. 15407/5401 (3) 

Καθορισμός του ωραρίου εργασίας σε 24ωρη 
βάση καθώς και κατά τις Κυριακές και εξαιρέσιμες 
ημέρες των υπαλλήλων που εργάζονται σε υπη¬ 
ρεσίες της Περιφέρειας Αττικής για το έτος 2017. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1) Το π.δ. 135/2010 (ΦΕΚ 228/Α/27-12-2010) «Οργανι¬ 
σμός της Αποκεντρωμένης Διοίκησης Αττικής». 

2) Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης- Πρόγραμμα Καλλικράτης», και ειδικότερα αυτές 
του άρθρου 280 παρ. 1 σύμφωνα με τις οποίες: «Οι Απο¬ 
κεντρωμένες Διοικήσεις ασκούν τις αρμοδιότητες των 
κρατικών Περιφερειών...». 


3) Τις διατάξεις της παρ. 6 του άρθρου 1 του ν. 1157/81 
«Περί κυρώσεως της από 29 Δεκεμβρίου 1980 Πράξεως 
Νομοθετικού Περιεχομένου του ΠτΔ«Περί καθιερώσε- 
ως πενθημέρου εβδομάδος εργασίας των δημοσίων εν 
γένει υπηρεσιών και ρυθμίσεων συναφών θεμάτων και 
τροποποιήσεως διατάξεων αυτής» (ΦΕΚ 126 Α'). 

4) Τ ις διατάξεις της παραγράφου 1 και 2 του άρθρου 23 
του ν. 1735/1987 (ΦΕΚ 95 Α') «Προσλήψεις στον δημόσιο 
τομέα, κοινωνικός έλεγχος κ.λπ.». 

5) Τις διατάξεις του άρθρου 1, παρ. 3γ, της αριθμ. ΔΓ 
ΑΔΠ/Π2γ/οικ./1692 απόφασης (ΦΕΚ 769/Β/27-6-2006) 
του Υπουργού Εσωτερικών, Δημόσιας Διοίκησης και 
Αποκέντρωσης. 

6) Την αριθμ. πρωτ. ΔΙΑΔΠ/Π2γ/4595/21-2-2007 (ΦΕΚ 
293/Β/5-3-2007) απόφαση του Υπουργού Εσωτερικών, 
Δημόσιας Διοίκησης και Αποκέντρωσης με την οποία 
μεταβιβάστηκε στους Γενικούς Γραμματείς Περιφερει¬ 
ών η αρμοδιότητα να καθορίσουν με απόφαση τους το 
ωράριο των εργαζομένων στις ελεγκτικές υπηρεσίες 
των Ν.Α. σε 24ωρη βάση, καθώς και κατά τις Κυριακές 
και εξαιρέσιμες ημέρες, βάσει αιτημάτων των οικείων 
Νομαρχιακών Αυτοδιοικήσεων. 

7) Τις διατάξεις του άρ. 20 παρ. Α1 και Β1 του 
ν. 4354/2015 (ΦΕΚ 176/1/2015) «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων». 

8) Το αριθμ. πρωτ. 29241/16-02-2016 έγγραφο της Πε¬ 
ριφέρειας Αττικής (Δ/νση Ανθρώπινου Δυναμικού) με 
το οποίο ζητείται ο καθορισμός του ωραρίου εργασίας 
σε 24ωρη βάση καθώς και τις Κυριακές και εξαιρέσιμες 
ημέρες των υπαλλήλων της Περιφέρειας Αττικής, για το 
έτος 2017. 

9) Το γεγονός ότι από τις διατάξεις της παρούσας 
απόφασης θα προκληθεί δαπάνη η οποία εκτιμάται να 
φτάσει συνολικά τις εξακόσιες εξήντα επτά χιλιάδες ευρώ 
(667.000,00 €) σε βάρος των φορέων 01072 (Κεντρικός 
Τομέας Αθηνών), 05072 (Ανατολική Αττική), 06072 (Δυ¬ 
τική Αττική), 07072 (Πειραιάς), 08072 (Νησιά) και του 
ΚΑΕ 051201, και θα καλυφθεί από τον προϋπολογισμό 
οικονομικού έτους 2017 της Περιφέρειας Αττικής. 

10) Την αριθμ. 4/06-02-2015 Πράξη του Υπουργικού 
Συμβουλίου (ΦΕΚ 24/Α/06-02-2015) περί αποδοχής πα- 
ραιτήσεως του Γενικού Γραμματέα Αποκεντρωμένης 
Διοίκησης Αττικής. 

11) Τις διατάξεις του άρθρου 56 του ν. 4257/2014 
(ΦΕΚ 93/Α/2014) «Επείγουσες ρυθμίσεις αρμοδιότητας 
Υπουργείου Εσωτερικών». 

12) Τις διατάξεις του αρ. 28 παρ. 1 του ν. 4325/2015 
(ΦΕΚ 47/Α/15) «Εκδημοκρατισμός της Διοίκησης-Κατα- 
πολέμηση Γραφειοκρατίας και Ηλεκτρονική Διακυβέρ¬ 
νηση. Αποκατάσταση των αδικιών και άλλες διατάξεις», 
αποφασίζουμε: 

Εγκρίνουμε τον καθορισμό του ωραρίου σε 24ωρη 
βάση καθώς και τις Κυριακές και εξαιρέσιμες ημέρες των 
υπαλλήλων των παρακάτω υπηρεσιών της Περιφέρειας 
Αττικής, για το έτος 2017 ως εξής: 

1) Αυτοτελής Δ/νση Πολιτικής Προστασίας 

(Λόγω της ανάγκης να βρίσκεται σε ετοιμότητα για 
την αντιμετώπιση και αποκατάσταση καταστροφών 
στα πλαίσια προστασίας της ζωής, υγείας και περιου¬ 
σίας των πολιτών από φυσικές, τεχνολογικές και άλλες 
καταστροφές) 

2) Δ/νση Αγροτικής και Κτηνιατρικής Πολιτικής και 
Δ/νσεις Αγροτικής Οικονομίας και Κτηνιατρικής όλων 
των Περιφερειακών Ενοτήτων (Λόγω της διενέργειας 
ελέγχων για τη διασφάλιση της υγείας και της ευζωίας 
των ζώων και την ανάγκη προστασίας της δημόσιας 
υγείας). 

3) Δ/νσεις Ανάπτυξης όλων των Περιφερειακών Ενο¬ 
τήτων (Λόγω της διενέργειας αγορανομικών ελέγχων- 
δειγματοληψιών) Δ/νση Περιβάλλοντος και Κλιματικής 
Αλλαγής. 

4) Λόγω της διενέργειας ελέγχων αναφορικά με την 
τήρηση περιβαλλοντικών όρων για δραστηριότητες και 
έργα σύμφωνα με την ισχύουσα νομοθεσία και την λήψη 
μέτρων για την προστασία του περιβάλλοντος. 

5) Δ/νση Λαϊκών Αγορών 

(λόγω της εποπτείας που ασκούν οι υπάλληλοι στις 
λαϊκές αγορές) 

6) Δ/νσεις Μεταφορών και Επικοινωνιών όλων των 
Περιφερειακών Ενοτήτων 

(λόγω της άσκησης όλων των αρμοδιοτήτων του τομέα 
Μεταφορών και Επικοινωνιών, όπως αναγράφονται στον 
οργανισμό της Περιφέρειας Αττικής). 

7) Δ/νσεις Τεχνικών Έργων όλων των Περιφερειακών 
Ενοτήτων 

(λόγω της λειτουργίας τους ως ελεγκτικές υπηρεσίες 
σε ό,τι αφορά στην οδική κυκλοφορία, μετρήσεις, έργα 
συντήρησης και βελτίωσης του οδικού δικτύου αρμοδιό¬ 
τητας τους, σε υδραυλικά- λιμενικά και εγγειοβελτιωτικά 
έργα). 

8) Δ/νση Διαχείρισης Μητροπολιτικών Υποδομών 

(λόγω της αποστολής της στο σχεδίασμά, προγραμ¬ 
ματισμό, συντονισμό, καθώς και τη μελέτη, εκτέλεση, 
επίβλεψη, παραλαβή και συντήρηση των συγκοινωνια¬ 
κών έργων αρμοδιότητας της, καθώς και τη συντήρηση 
και λειτουργία του Κέντρου Διαχείρισης Κυκλοφορίας 
και του Κέντρου Φωτεινής Σηματοδότησης για το Νομό 
Αττικής). 

9) Δ/νση Έργων Αντιπλημμυρικής Προστασίας 

(λόγω της αποστολής της στο σχεδίασμά, προγραμ¬ 
ματισμό, συντονισμό, καθώς και τη μελέτη, εκτέλεση, 
επίβλεψη και παραλαβή των δικτύων όμβριων, την ορι- 
οθέτηση- διευθέτησης των υδατορεμάτων και όλων εν 
γένει των έργων αντιπλημμυρικής προστασίας). 

10) Δ/νση Τεχνικού Ελέγχου 

(λόγω της εκτέλεσης δειγματοληψιών και δοκιμών στο 
εργαστήριο και το εργοτάξιο για τον έλεγχο της καταλ¬ 
ληλότητας κάθε είδους κατασκευών). 

11. Δ/νση Μελετών 

(λόγω της αποστολής της στο σχεδίασμά, προγραμμα¬ 
τισμό, συντονισμό καθώς και τη μέριμνα για την εκπόνη¬ 
ση της μελέτης μέχρι την ωρίμανση, για τη δημοπράτηση 
όλων των έργων της Περιφέρειας Αττικής). 

12) Δ/νση Πάρκων και Αλσών 

(λόγω της άσκησης αρμοδιοτήτων σχετικά με τη φρο¬ 


ντίδα για τη βελτίωση και συντήρηση του πρασίνου και 
των υποδομών τους). 

13) Δ/νσεις Υγειονομικού Ελέγχου και Περιβαλλοντι¬ 
κής Υγιεινής όλων των Περιφερειακών Ενοτήτων (Λόγω 
της διενέργειας υγειονομικών ελέγχων και της ανάγκης 
προστασίας της δημόσιας υγείας). 

14) Οι υπάλληλοι της Περιφέρειας Αττικής κατηγορίας 
ΥΕ κλάδου Βοηθητικού Προσωπικού οι οποίοι ασκούν 
τα καθήκοντα φυλάκων-νυχτοφυλάκων, ανεξαρτήτως 
της Διεύθυνσης που αυτοί υπηρετούν. 

15) Οι υπάλληλοι της Περιφέρειας Αττικής, ανεξαρτή¬ 
τως της Διεύθυνσης που υπηρετούν, οι οποίοι ανήκουν 
στην κατηγορία ΔΕ κλάδου Οδηγών ή σε άλλο κλάδο, 
εφόσον γΓ αυτούς έχει εγκριθεί κατ'εξαίρεση οδήγηση 
υπηρεσιακών οχημάτων, προκειμένου να καλυφθούν 
οι ανάνκες διενέρνειας ελένχων καθ' όλο το 24ωρο και 
τις Κυριακές και τις εξαιρέσιμες ημέρες του χρόνου, για 
το έτος 2017. 

2. Το προσωπικό των ανωτέρω Υπηρεσιών θα απα¬ 
σχολείται μέσα στα χρονικά όρια που προβλέπουν οι 
ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2017 

Η Ασκούσα καθήκοντα Γενικού 
Γραμματέα Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 


Αριθμ. 439/337 (4) 

Καθορισμός Καθεδρικού, Μητροπολιτικού Ιερού 
Ναού, ως και Ιερού Ναού του Πολιούχου της Ιε¬ 
ρός Μητροπόλεως Πειραιώς. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ'όψει: 

1. τα άρθρα 1 παρ. 4,29 παρ. 2 και 36 του ν. 590/1977 
«Περί Καταστατικού Χάρτου της Εκκλησίας της Ελλάδος», 

2. την υπ'αριθμ. 99/26.1.2017 πρότασιν του Σεβασμιω- 
τάτου Μητροπολίτου Πειραιώς Σεραφείμ, 

3. το γεγονός ότι εκ της παρούσης Αποφάσεως δεν 
προκαλείται δαπάνη εις βάρος του προϋπολογισμού του 
νομικού προσώπου της Ιεράς Μητροπόλεως Πειραιώς ή 
εις βάρος του Δημοσίου και 

4. την από 9.2.2017 απόφασιν της Διαρκούς Ιεράς Συ¬ 
νόδου, καθορίζει: 

α. ως Καθεδρικόν ναόν, τον Προσκυνηματικόν Ιερόν 
Ναόν Αγίας Τριάδος Πειραιώς, του προσκυνηματικού 
χαρακτήρος αυτού μη αλλοιουμένου, 

β. ως Μητροπολιτικόν ναόν, τον Προσκυνηματικόν 
Ιερόν Ναόν Αγίων Κωνσταντίνου και Ελένης Πειραιώς, 
του προσκυνηματικού χαρακτήρος αυτού μη αλλοιου- 
μένου και 

γ. ως ναός του Πολιούχου Πειραιώς, Αγίου Σπυρίδω¬ 
νος, παραμένει ο Ιερός Ενοριακός Ναός Αγίου Σπυρί¬ 
δωνος Πειραιώς, του ενοριακού χαρακτήρος αυτού μή 
αλλοιουμένου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2017 
Ο Πρόεδρος 

+ Ο Αθηνών ΙΕΡΩΝΥΜΟΣ 


Αριθμ. 6187-2016/336 (5) 

Τροποποίηση και κωδικοποίηση του Κανονι¬ 
σμού λειτουργίας του Εκκλησιαστικού Ιδρύμα¬ 
τος υπό τήν επωνυμίαν: «"Ιδρυμα περιθάλψεως 
ατόμων με νοητική υστέρηση ή με σύνδρομο 
ϋΟννΝ "ΜΑΡΙΑ ΚΟΚΚΟΡΗ" της Ιεράς Αρχιεπι¬ 
σκοπής Αθηνών». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ'όψει: 

1) τας διατάξεις των άρθρων 1 παρ. 4,29 παρ. 2 και 46 
παρ. 2 του ν. 590/1977 «Περί του Καταστατικού Χάρτου 
της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρέουσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Αρχιεπισκοπής Αθηνών, 

4) την υπ' αριθμ. 7402/21.12.2016 πρότασιν του Μα- 
καριωτάτου Αρχιεπισκόπου Αθηνών και πάσης Ελλάδος 
Ιερωνύμου, 

5) την από 16.1.2017 γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 

6) την από 8.2.2017 απόφασιν της Διαρκούς Ιεράς Συ¬ 
νόδου, αποφασίζει: 

τροποποιεί και κωδικοποιεί τον κανονισμόν λειτουρ¬ 
γίας του Εκκλησιαστικού Ιδρύματος υπό την επωνυμία 
«Ίδρυμα περιθάλψεως ατόμων με νοητική υστέρηση ή 
σύνδρομο ΩΟΙΛ/Ν της Ιεράς Αρχιεπισκοπής Αθηνών» (Β' 
1590/2005), ως εξής: 

ΚΑΝΟΝΙΣΜΟΣ 

του Εκκλησιαστικού Ιδρύματος με την επωνυμίαν: 

«ΙΔΡΥΜΑ ΠΕΡΙΘΑΛΨΕΩΣ ΑΤΟΜΩΝ ΜΕ ΝΟΗΤΙΚΗ ΥΣ¬ 
ΤΕΡΗΣΗ Ή ΣΥΝΔΡΟΜΟ ϋΟ\Λ/Ν "ΜΑΡΙΑ ΚΟΚΚΟΡΗ" ΤΗΣ 
ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ» 

Άρθρο 1 

Νομική μορφή - επωνυμία 

Το συσταθέν δυνάμει της υπ' αριθμ. 3801/2577/2005 
αποφάσεως της Ιεράς Συνόδου της Εκκλησίας της Ελ¬ 
λάδος (Φ.Ε.Κ. Β' 1590/2005) Εκκλησιαστικό Ίδρυμα με 
την επωνυμία «Ίδρυμα Περιθάλψεως Θηλέων Ατόμων 
με νοητική υστέρηση ή με σύνδρομο ϋοννη», αποτελεί 
εφ' εξής αυτοτελές Νομικό Πρόσωπο Ιδιωτικού Δικαίου 
(Ν.Π.Ι.Δ.) μη κερδοσκοπικού χαρακτήρα, δυνάμει του 
άρθρου 29 παρ. 2 του ν. 590/77 σε συνδ. με την παρ. 5 
εδ. β' του άρθρου 68 του ν. 4235/2014, εποπτευόμενο 
υπό της Ιεράς Αρχιεπισκοπής Αθηνών, το κοινωφελές 
έργο της οποίας συνεχίζει να επικουρεί, υπό την επω¬ 


νυμία: «ΙΔΡΥΜΑ ΠΕΡΙΘΑΛΨΕΩΣ ΑΤΟΜΩΝ ΜΕ ΝΟΗΤΙΚΗ 
ΥΣΤΕΡΗΣΗ Ή ΣΥΝΔΡΟΜΟ 00\Λ/Ν "ΜΑΡΙΑ ΚΟΚΚΟΡΗ" 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ» και τον διακριτικό 
τίτλο «ΙΔΡΥΜΑ "ΜΑΡΙΑ ΚΟΚΚΟΡΗ" ΤΗΣ ΙΕΡΑΣ ΑΡΧΙΕΠΙΣ¬ 
ΚΟΠΗΣ ΑΘΗΝΩΝ» ή "ΙΔΡΥΜΑ ΜΑΡΙΑ ΚΟΚΚΟΡΗ" (και 
αγγλιστί "Γουηάθΐίοη Μβιίβ ΚοΚΚοπ"), εις εκπλήρωση 
δωρεάς της Μαρίας Ιωάννου Κόκκορη διάτου υπ'αριθμ. 
8140/1999 δωρητηρίου συμβολαίου της Συμβολαιογρά¬ 
φου Αθηνών Αλκηστης Ανδρικοπούλου - Χριστοδούλου. 

Άρθρο 2 

Έδρα - σφραγίδα 

α. Έδρα του Ιδρύματος είναι ο Δήμος Αθηναίων και δη 
τα Γραφεία της Ιεράς Αρχιεπισκοπής Αθηνών (οδ. Αγίας 
Φιλοθέης αριθμ. 21), παράρτημα δε ο Δήμος Γλυφάδας 
Αττικής.Το παράρτημα του Ιδρύματος στεγάζεται σε ιδι¬ 
όκτητο κτίριο εκ δωρεάς της Μαρίας θυγατρός Ιωάννου 
Κόκορη, που κείται επί της διασταυρώσεως των οδών 
Αγαμέμνονος και Προμηθέως 28 του ως άνω Δήμου. 

β. Το ίδρυμα δύναται να ιδρύει με απόφαση του Δ.Σ. 
παραρτήματα με ίδιους και παρεμφερείς σκοπούς. 

γ. Η Έδρα του Ιδρύματος μπορεί να αλλάξει με απόφα¬ 
ση του Δ.Σ. και έγκριση της εποπτεύουσας αρχής. 

δ. Το Ίδρυμα έχει ιδία σφραγίδα φέρουσα στο μέσον 
το έτος συστάσεωςτου (2005) και το διακριτικό έμβλημα 
- σήμα του Ιδρύματος (γαλάζιος ρόμβος που περικλείει 
δύο ενωμένες παλάμες, οι οποίες στηρίζουν τρία πρό¬ 
σωπα σε γραμμική μορφή) και πέριξτις λέξεις «Ίδρυμα 
Περιθάλψεως Ατόμων με νοητική υστέρηση ή με σύν¬ 
δρομο ϋοννη - ΜΑΡΙΑ ΚΟΚΚΟΡΗ» της Ιεράς Αρχιεπισκο¬ 
πής Αθηνών. 

Άρθρο 3 

Σκοποί του Ιδρύματος 

Ί. Σκοπός του Ιδρύματος είναι η συνεχής και καθ' όλη 
τη διάρκεια του έτους περίθαλψη, δηλαδή η φροντίδα 
και η ενοίκηση σε αυτό, ατόμων που πάσχουν από νο¬ 
ητική υστέρηση ή σύνδρομο "ϋοννη", αμφοτέρων των 
φύλων, με προτεραιότητα στα θήλεα, χωρίς ιδιαίτερα 
ψυχολογικά ή κινητικά προβλήματα, τα οποία εν πάση 
περιπτώσει στοιχειωδώς να αυτοεξυπηρετούνται. 

Το κύριο έργο του Ιδρύματος για την αποτελεσματική 
λειτουργία του αφορά ενδεικτικά και όχι περιοριστικά: 

α) Ο σχεδιασμός αντιμετώπισης των καθημερινών 
προβλημάτων και αναγκών των ατόμων που φιλοξε¬ 
νούνται. 

β) Ο ειδικός σχεδιασμός δράσεων και προγραμμάτων 
για εφαρμογή του επιτελικού σχεδίου του Ιδρύματος για 
την αντιμετώπιση των θεμάτων που αφορούν σε άτομα 
που πάσχουν από νοητικές ασθένειες ή διαταραχές. 

γ) Η διαχείριση και κατανομή όλων των διαθέσιμων ή 
προσδοκώμενων πόρων για την εξειδίκευση των δρά¬ 
σεων πού θα προκύψουν. 

δ) Η παρακολούθηση της υλοποίησης των δράσεων 
από όλους τους εμπλεκόμενους φορείς. 

ε) Η αξιολόγηση όλων των δομών (είτε είναι σε λει¬ 
τουργία, είτε πρόκειται να προστεθούν) και των φορέων 
υλοποίησης, με στόχο την αποτελεσματικότερη λειτουρ¬ 
γία τους. 

στ) Η αξιοποίηση όλων των προσφερόμενων δομών. 

ζ) Η αναζήτηση και αξιοποίηση δράσεων και προγραμ¬ 
μάτων από όπου και αν προέρχονται (Διεθνείς Οργανι¬ 
σμοί, Ευρωπαϊκά Προγράμματα, Κοινωφελή Ιδρύματα 
κ.λπ.). 

η) Η εκπόνηση ειδικών και επιστημονικών μελετών, 
πού θα καταγράφουν προβλήματα και θα προκρίνουν 
λύσεις. 

θ) Η παροχή τεχνογνωσίας για την άρτια οργάνωση και 
υλοποίηση προγραμμάτων (π.χ. διαδικασίες προμηθει¬ 
ών κ.α.), με αξιοποίηση του κανονιστικού πλαισίου, που 
διέπει τα εκκλησιαστικά ή άλλα νομικά πρόσωπα για την 
εκτέλεση έργων και προμηθειών. 

ι) Η κάθε ειδική αποστολή, που θα του αναθέτει η εκά- 
στοτε εποπτεύουσα αρχή. 

2. Το Ίδρυμα δύναται να αναλαμβάνει είτε την δικαστι¬ 
κή συμπαράσταση είτε την δικαστική επιμέλεια ατόμων 
με νοητική υστέρηση, κατόπιν αιτήσεως συγγενούς με 
αυτά προσώπου ή αιτήσεως του ΔΣ του Ιδρύματος και 
απόφασης δικαστικής αρχής. Στην περίπτωση αυτή το 
Δ.Σ υποχρεούται να προτείνει στο δικαστήριο, εφ'όσον 
του ζητηθεί, τα μέλη του εποπτικού συμβουλίου. Σε πε¬ 
ρίπτωση που η δικαστική αρχή απορρίψει την πρόταση 
του Δ.Σ. του Ιδρύματος ή δεν υπάρξει συμφωνία με το 
Ίδρυμα για τα μέλη του εποπτικού συμβουλίου, τότε το 
Ίδρυμα δεν μπορεί να αναλάβει την δικαστική συμπα¬ 
ράσταση ή την δικαστική επιμέλεια του συγκεκριμένου 
ατόμου. 

3. Το ίδρυμα έχει το δικαίωμα να ιδρύει Στέγες Υπο- 
στηριζόμενης Διαβίωσης (Σ.Υ.Δ.), οικοτροφεία ή διαμερί¬ 
σματα, με βάση την κείμενη νομοθεσία και τις ισχύουσες 
διατάξεις του νόμου, όπως αυτές περιγράφονται σήμε¬ 
ρα στην υπ'αριθμ. Π3β/Φ. ΓΕΝ./Γ.Π.οικ.3394/10.1.2007 
Υπουργική απόφαση (Φ.Ε.Κ. Β' 74/29.01.2007), αλλά και 
Κέντρα Δημιουργικής Απασχόλησης για Ατομα με Ειδικές 
Ανάγκες (ΚΔΑΠ ΜΕΑ), αλλά και άλλα κέντρα ημερήσιας 
φιλοξενίας ΑΜΕΑ και κάθε είδους παρεμφερείς ή σχετι¬ 
κές δράσεις και δομές. 

4. Το Ίδρυμα έχει ήδη δημιουργήσει δύο Στέγες Υπο- 
στηριζόμενης Διαβιώσεως (Σ.Υ.Δ.), βάσει της υπ' αριθμ. 
12150/29.12.2011 απόφασηςτης Αντιπεριφερειάρχου 
Κεντρικού Τομέα Αθηνών (Φ.Ε.Κ. 164/Β/6-2-2012), στις 
οποίες και αποδίδει τον χαρακτηριστικό διακριτικό τίτλο 
«Στέγες ΥποστηριζόμενηςΔιαβιώσεως Μαρία Κόκκορη». 
Παράλληλα με τις Σ.Υ.Δ. λειτουργούν ψυχοπαιδαγωγικές 
ομάδες των ενοίκων-ωφελουμένων, ώστε οι συνθήκες 
διαβίωσης να είναι ευχάριστες και δημιουργικές. 

5. Το ίδρυμα με την αποδοχή της δωρεάς εν ζωή υπό 
τρόπον της συμβολαιογράφου Κεοπάτρας - Αθηνάς 
Μπουγιούκου του Ανδρέα με αριθμό 2015/29.7.2016, 
αλλά και με την Πράξη αποδοχής δωρεάς αιτία θανάτου 
της ως άνω συμβολαιογράφου με αριθμό 2016/29.7.2016, 
με βάση τα όσα εις αυτά προβλέπονται και απεδέχθη, δη¬ 
μιούργησε Στέγες Υποστηριζόμενης Διαβίωσης (Σ.Υ.Δ). 

Διαμερίσματα με βάση την υπ' αριθμ. 4896/4.11.2016 
απόφαση της περιφερειακής συμβούλου Αττικής (Φ.Ε.Κ. 
Β' 3683/15.11.2016) και την κείμενη νομοθεσία και τις 
διατάξεις του νόμου, όπως αυτές σήμερα περιγράφονται 
στο Φ.Ε.Κ. Β' 74/29.1.2007. 


5.1 Σε εκπλήρωση των ως άνω δωρεών, το Ίδρυμα λει¬ 
τουργεί δύο (2) Στέγες Υποστηριζόμενης Διαβιώσεως 
(Σ.Υ.Δ.) διαμερίσματα, Φ.Ε.Κ. 3683/Β /15.11.2016, στις 
οποίες και αποδίδει τον χαρακτηριστικό διακριτικό τίτ¬ 
λο «Στέγες Υποστηριζόμενης Διαβιώσεως «Το Ψαραύ- 
τειο». Παράλληλα με τις Σ.Υ.Δ. «Το Ψαραύτειο», μπορεί 
να λειτουργεί και τμήμα με ψυχοπαιδαγωγικές ομάδες 
και θα περιλαμβάνει, πληντων άλλων, και Τμήμα Εκπαί¬ 
δευσης και απασχόλησης των ενοίκων ή και επισκεπτών, 
κατάλληλο για τις δυνατότητες τους, ώστε οι συνθήκες 
διαβίωσης να είναι ευχάριστες και δημιουργικές για τους 
ενοίκους και τους επισκέπτες. 

5.2. Αποκλειστικοί και δια βίου ένοικοι των Σ.Υ.Δ. «Το 
Ψαραύτειο» θα είναι αυτοί που περιγράφονται αποκλει¬ 
στικά στα ως άνω συμβόλαια δωρεάς. Μετά τον θάνα¬ 
το ή την εκούσια αποχώρηση του οποιοδήποτε εκ των 
ενοίκων των δωρητών, το Ίδρυμα δύναται να διαθέσει 
το κενό διαμέρισμα με σχετική απόφαση του Δ.Σ. και 
σύμφωνα με τους όρους της δωρεάς. 

5.3 Λεπτομέρειες της διαβίωσης και οι υποχρεώσεις 
γονέων, αρχικών ενοίκων και Ιδρύματος, προβλέπονται 
στον ειδικό εσωτερικό κανονισμό που διέπει τις Σ.Υ.Δ. 
"Το Ψαραύτειο" όπως έχει υπογράφει από τους δωρητές 
και εγκριθεί με απόφαση του Δ.Σ. του Ιδρύματος. 

5.4. Οι ένοικοι που τυχόν εισαχθούν προς αντικατά¬ 
σταση των αρχικών ενοίκων, όπως στο δωρητήριο προ- 
βλέπεται θα εισάγονται με βάση το άρθρο 4, παράγραφο 
4.5. του παρόντος. 

6. Το Ίδρυμα είναι εξοπλισμένο με τον αναγκαίο εξο¬ 
πλισμό για τη συντήρηση, διαμονή, κίνηση και φροντίδα 
των ενοίκων-ωφελουμένων και το αναγκαίο, σύμφωνα 
με τους κανόνες υγιεινής, ειδικευμένο και ανειδίκευτο 
προσωπικό, όπως αυτά προβλέπονται από τους ισχύο- 
ντες κανονισμούς. 

7. Οι Σ.Υ.Δ. του Ιδρύματος «Μαρία Κόκκορη» αποτε¬ 
λούν σύγχρονο πλαίσιο ψυχοκοινωνικής αποκατάστα¬ 
σης, το οποίο παρέχει ολοκληρωμένες, ποιοτικές υπη¬ 
ρεσίες εξειδικευμένης επιστημονικής θεραπευτικής 
υποστήριξης σε άτομα με νοητική υστέρηση και σύν¬ 
δρομο ϋοννη. Λειτουργούν ως στέγες μακράς διαμονής 
-υποστηριζόμενης διαβίωσης (κλειστή μονάδα) 24ωρης 
φιλοξενίας, στις οποίες μπορεί να φιλοξενηθούν άτομα 
με μέτρια έως βαριά νοητική υστέρηση (οφειλόμενη σε 
γενετικά ή περιβαλλοντικά αίτια ή και αυτισμό), μερικώς 
αυτοεξυπηρετούμενα ή δια βίου υποστηριζόμενα από 
το προσωπικό των Σ.Υ.Δ., από 12 ετών και άνω, προκει- 
μένου να παρέχονται υπηρεσίες παιδικής προστασίας. 
Οι Σ.Υ.Δ. του Ιδρύματος «Μαρία Κόκκορη» δύνανται να 
φιλοξενήσουν και άτομα μεγαλύτερης ηλικίας, κατόπιν 
σχετικής αξιολόγησης της διεπιστημονικής ομάδας, λαμ- 
βανομένων υπ' όψη και των κοινωνικών αναγκών των 
εκάστοτε περιπτώσεων. 

8. Παράλληλα με τις Σ.Υ.Δ. λειτουργούν στο Ίδρυ¬ 
μα, ψυχοπαιδαγωγικές ομάδες κατά τις πρωινές ώρες 
(9.00 - 13.00), από Δευτέρα έως Παρασκευή. Για τις 
ψυχοπαιδαγωγικές ομάδες γίνονται δεκτά αυτοεξυπη¬ 
ρετούμενα άτομα 12 ετών και άνω, αντίστοιχα κατόπιν 
αξιολόγησης της διεπιστημονικής ομάδας, στο πλαίσιο 
της παιδικής προστασίας. Ο αριθμός των ατόμων που 

γίνονται δεκτά στις ψυχοπαιδαγωγικές ομάδες κατά τις 
πρωινές ώρες, είναι στην διακριτική ευχέρεια της Διεύ¬ 
θυνσης και της Διεπιστημονικής Ομάδας. Ο αριθμός 
των ενοίκων στις Σ.Υ.Δ. καθορίζεται με βάση τις άδειες 
λειτουργίας της κάθε μονάδας, οι οποίες εκδόθηκαν 
από την αρμόδια εποπτεύουσα αρχή της Περιφέρειας 
Αττικής (Π3β/Φ.ΓΕΝ/Γ.Π. οικ.3394Φ.Ε.Κ. Β' 74/29.1.2007- 
10676/4.11.2011). 

Άρθρο 4 

Όροι εισόδου 

Οι ωφελούμενοι του Ιδρύματος και ένοικοι στις Σ.Υ.Δ. 
εισάγονται με βάση τις διατάξεις του Εσωτερικού Κανο¬ 
νισμού, που καταρτίζεται με απόφαση του Διοικητικού 
Συμβουλίου, με προτεραιότητα σε ορφανά εξ ενός ή αμ- 
φοτέρωντων γονέων ή από οικογένειες τελείως άπορες 
ή με γονείς που λόγω γήρατος ή νόσου αδυνατούν να 
τους παράσχουν τη δέουσα φροντίδα. Δέον δε να προ- 
τιμώνται απαρεγκλίτωςτα πρόσωπα με τη μεγαλύτερη 
ανάγκη περιθάλψεως (φροντίδας). 

Άρθρο 5 

Διοίκηση - εποπτεία 

α. Το Ίδρυμα τελεί υπό την εποπτεία της Ιεράς Αρ¬ 
χιεπισκοπής Αθηνών και διοικείται υπό Διοικητικού 
Συμβουλίου αποτελουμένου: α. Εκ του Μακαριωτάτου 
Αρχιεπισκόπου Αθηνών, ως Προέδρου, αναπληρούμε- 
νου σε περίπτωση κωλύματος ή απουσίας του υπό του 
Πρωτοσυγκέλλου της Ιεράς Αρχιεπισκοπής Αθηνών, β. 
Εκ τεσσάρων (4) έως έξι (6) μελών, κληρικών ή λαϊκών, 
διοριζομένων, μετά των αναπληρωτών τους διά πράξε- 
ως του Μακαριωτάτου Αρχιεπισκόπου ως προέδρου, 
καθώς η δωρήτρια Μαρία Ιωάννου Κόκκορη δεν άσκη¬ 
σε το δικαίωμα της να διορίζει μέλη του Δ.Σ. μετά τον 
θάνατο της. 

β.Το Διοικητικό Συμβούλιο βρίσκεται σε απαρτία πα- 
ρισταμένου του Προέδρου ή του νόμιμου αναπληρωτή 
του και τουλάχιστον του 50% των μελών του. 

γ. Το Δ.Σ. συνέρχεται τακτικώς μεν κατά μήνα, εκτά¬ 
κτως δε οσάκις παρίσταται ανάγκη, κατόπιν προσκλή- 
σεως του Προέδρου. Ο Γραμματεύς τηρεί τα Πρακτικά 
συνεδριάσεων του Διοικητικού Συμβουλίου και επιμε¬ 
λείται της αλληλογραφίας του Ιδρύματος. 

δ. Οι αποφάσεις λαμβάνονται κατά πλειοψηφία των 
παρόντων, ενώ σε περίπτωση ισοψηφίας υπερισχύει η 
γνώμη του Μακαριωτάτου Πρόεδρου ή του νομίμως 
προεδρεύοντος. 

ε. Η θητεία των μελών του Δ.Σ. είναι τριετής, τα δε μέλη 
δύνανται να επαναδιορίζονται. 

στ. Κατά την πρώτη συνεδρίαση του Δ.Σ. εκλέγεται, εκ 
των μελών, ο αντιπρόεδρος, ο γραμματεύς και ο ταμίας 
του Δ.Σ. 

ζ.Τον Πρόεδρο δύναται να αναπληροί και ο αντιπρό¬ 
εδρος ή έτερον μέλος, του Διοικητικού Συμβουλίου 
οριζόμενο. 

Άρθρο 6 

Αρμοδιότητες Δ.Σ. 

Το Δ.Σ. έχει τις κατωτέρω αρμοδιότητες: 

α. Διοικεί και διαχειρίζεται την περιουσία του Ιδρύ¬ 
ματος. 


β. Αποφασίζει για κάθε θέμα που αφορά στην εκπλή¬ 
ρωση του σκοπού αυτού. 

γ. Αποφασίζει για τις οικονομικές υποχρεώσεις των 
ενοίκων, επιφυλασσόμενων των διατάξεων του άρθρου 
10 του παρόντος. 

δ. Ψηφίζει και διαμορφώνει τον εσωτερικό κανονι¬ 
σμό του Ιδρύματος και υποβάλλει αυτόν στο Μ.Σ. προς 
έγκριση. 

ε. Συνεργάζεται με τους Εκκλησιαστικούς Οργανι¬ 
σμούς και εν γένει φορείς του Δημοσίου, της Αποκε¬ 
ντρωμένης Διοίκησης, της Περιφέρειας και της Τοπικής 
Αυτοδιοίκησης Α' βαθμού (Δήμους) κ.α., προς προαγωγή 
και επίτευξη του σκοπού του. 

στ. Καταρτίζει τον ετήσιο προϋπολογισμό και απολο¬ 
γισμό του Ιδρύματος και υποβάλλει τούτους στο Μη- 
τροπολιτικό Συμβούλιο της Ιεράς Αρχιεπισκοπής προς 
έγκριση. 

ζ. Μεριμνά για την εξεύρεση οικονομικών πόρων, 
απαραίτητων για την ομαλή λειτουργία του Ιδρύματος. 

η. Αποφασίζει για κάθε άλλο θέμα το οποίο αφορά 
στην εύρυθμη λειτουργία του Ιδρύματος και δεν ανα- 
φέρεται ρητώς στον παρόντα κανονισμό. 

Άρθρο 7 

Εκπροσώπηση 

Ο Πρόεδρος εκπροσωπεί το Ίδρυμα ενώπιον πάσης 
Αρχής και υπογράφει την αλληλογραφία του Ιδρύματος. 
Τούτον απάντα ή κωλυόμενο εκπροσωπεί ο αντιπρόε¬ 
δρος ή έτερον μέλος οριζόμενο υπό του Διοικητικού 
Συμβουλίου. Με απόφαση του Δ.Σ. δύναται να ορισθεί 
και μέλος του Δ.Σ. να εκπροσωπεί το Ίδρυμα για συγκε¬ 
κριμένες ενέργειες ή θέματα. 

Άρθρο 8 

Οικονομική διαχείριση 

α. Το Ίδρυμα έχει ιδία διαχείριση, τηρεί διαχειριστικά 
βιβλία συμφώνως προς το σύστημα τηρήσεως των λο¬ 
γιστικών Βιβλίων Ν.Π.Ι.Δ. Ενδεικτικά και όχι περιοριστικά 
αναφέρονται: βιβλίο πράξεων Διοικητικού Συμβουλίου, 
βιβλίο πρωτοκόλλου, βιβλίο ταμείου, βιβλίο κινητής και 
ακινήτου περιουσίας, γραμμάτια εισπράξεων και εντάλ¬ 
ματα πληρωμών, καθώς και βιβλίο ωφελούμενων-ενοί- 
κων. 

Τα γραμμάτια εισπράξεων και τα εντάλματα πληρω¬ 
μών είναι εκτελεστέα, εφ’ όσον φέρουν απαραιτήτωςτην 
υπογραφή του Προέδρου ή νομίμου εκπροσώπου του 
ιδρύματος όπως αυτός ορίζεται από σχετική απόφαση 
του Δ.Σ. του Ιδρύματος και του λογιστού του Ιδρύματος. 
Ο Ταμίας υπογράφει την πιστοποίηση της πληρωμής ή 
της είσπραξης. 

β. Ο Ταμίας σύμφωνα με τις αποφάσεις του Δ.Σ. και 
τα σχετικά εντάλματα θα προβαίνει σε αναλήψεις και 
καταβολές χρημάτων διασφαλίζοντας την περιουσία 
του Ιδρύματος. Τα χρηματικά διαθέσιμα κατατίθενται 
σε χρηματοπιστωτικό ίδρυμα ή ιδρύματα επ' ονόματι 
του Ιδρύματος. Το χρηματικό ποσό το οποίο δύναται 
να φέρει εις χείρας του ο Ταμίας καθορίζεται υπό του 
Διοικητικού Συμβουλίου. Αναλήψεις χρημάτων γίνονται 
κατόπιν Αποφάσεως του Διοικητικού Συμβουλίου και 
φέρουν την υπογραφή του ταμία και του γραμματέως 
του Δ.Σ. 

Άρθρο 9 
Πόροι 

α. Πόροι του Ιδρύματος ενδεικτικά και όχι περιοριστικά 
είναι: α) πρόσοδοι εξ εράνων νομίμως διενεργουμένων, 
λαχειοφόρων αγορών, δισκοφοριών κ.λπ., β) Εισφορές - 
Δωρεές φυσικών ή νομικών προσώπων, γ) Κληρονομιές, 
κληροδοσίες, δωρεές παντός φυσικού ή νομικού προ¬ 
σώπου, δ) Εισφορές σε είδος ή σε χρήμα παντός νομικού 
ή φυσικού προσώπου, ε) Εισφορές Ιερών Ναών, στ) Οι 
εκάστοτε υπέρ αυτού επιχορηγήσεις της Ιεράς Αρχιε¬ 
πισκοπής ή του Γενικού Φιλοπτώχου Ταμείου της Ιεράς 
Αρχιεπισκοπής, ζ) Πάσα επιχορήγηση, χρηματοδότηση, 
χρηματική ενίσχυση, επιδότηση υπέρ αυτού εκ μέρους 
φορέων της Ευρωπαϊκής Ένωσης, του Κράτους, της Περι¬ 
φέρειας ή Τοπικής Αυτοδιοικήσεως α' βαθμού, διεθνούς 
οργανισμού ή άλλου Νομικού Προσώπου Ιδιωτικού ή 
Δημοσίου Δικαίου, η) Εισφορές και δωρεές τις οποίες 
δύνανται να προσφέρουν στο Ίδρυμα και όσοι εκ των γο¬ 
νέων ή συμπαραστατών των διαβιούντων-ωφελουμένων 
διαθέτουν ανάλογη οικονομική δυνατότητα, θ) Τόκοι 
από καταθέσεις του Ιδρύματος, καθώς και πάσα άλλη 
πρόσοδος μη κατονομαζόμενη ρητώς εντω παρόντι. 

β. Οι πόροι του Ιδρύματος διατίθενται για την συντή¬ 
ρηση, την όλη λειτουργία αυτού και για την αμοιβή του 
υπηρετούντος προσωπικού και γενικώς για την ευόδωση 
των σκοπών του. 

Άρθρο 10 
Ειδικοί όροι 

α. Στο Ίδρυμα παραμένει ες αεί δωρεάν η θυγατέρα 
της δωρήτριας Αλεξάνδρα θυγατέρα Δημητρίου Καφύρη 
και δη και με ειδική φροντίδα και περίθαλψη. Στην ειδική 
αυτή φροντίδα συμπεριλαμβάνεται και κάθε έκτακτη δα¬ 
πάνη ανεξαρτήτως ποσού για την υγεία της, στην οποία 
κάθε συνετός γονεύς θα προέβαινε. 

β. Καθιέρωση οποιοσδήποτε συμμετοχής ή άλλης 
υποχρεώσεως των ενοίκων με σχετικές διατάξεις του 
εσωτερικού κανονισμού ή των οικείων τους στη δαπάνη 
είτε εφ' άπαξ είτε περιοδικώς δεν ισχύει για τη θυγατέρα 
της δωρήτριας. 


γ. Στο δωρηθέν ακίνητο, επί της οδού Προμηθέως 
28 και Αγαμέμνονος, το οποίο περιλαμβάνεται στο υπ' 
αριθμ. 8140/23.12.1999 δωρητήριο Συμβόλαιο, θα στε¬ 
γάζονται και θα περιθάλπονται άτομα θηλυκού φύλου 
που πάσχουν από νοητική στέρηση ή σύνδρομο ϋοννη. 

Άρθρο 11 

Τροποποίηση 

α. Ο παρών κανονισμός τροποποιείται ή καταργείται 
υπό της Ιεράς Συνόδου με αιτιολογημένη πρόταση του 
Αρχιεπισκόπου Αθηνών και κατόπιν αποφάσεως του Δι¬ 
οικητικού Συμβουλίου. 

β. Το Ίδρυμα διαλύεται με απόφαση της Διαρκούς 
Ιεράς Συνόδου, δημοσιευομένη στην Εφημερίδα της 
Κυβερνήσεως, κατόπιν αιτιολογημένης προτάσεωςτου 
Μακαριωτάτου Αρχιεπισκόπου Αθηνών και μετά γνώ¬ 
μην του Διοικητικού Συμβουλίου του Ιδρύματος, η δε 
περιουσία του Ιδρύματος περιέρχεται αυτοδικαίως στο 
Νομικό Πρόσωπο της Ιεράς Αρχιεπισκοπής Αθηνών και 
διατίθεται για παρεμφερείς φιλανθρωπικούς σκοπούς. 

γ. Με εισήγηση του Δ.Σ. η εποπτεύουσα αρχή με από¬ 
φαση της και έγκριση της Ιεράς Συνόδου δύναται να με¬ 
ταβιβάσει την εποπτεία του ιδρύματος σε άλλο νομικό 
πρόσωπο της επιλογής της. 

Άρθρο 12 

Ισχύς Κανονισμού 

Ο παρών κανονισμός ισχύει από της δημοσιεύσεως 
αυτού στην Εφημερίδα της Κυβερνήσεως και στο περι¬ 
οδικό «ΕΚΚΛΗΣΙΑ». 

Άρθρο 13 

Ακροτελεύτια διάταξη 

Από τις διατάξεις του παρόντος κανονισμού δεν προ- 
καλείται δαπάνη εις βάρος του προϋπολογισμού του 
Νομικού Προσώπου του Ιδρύματος ή της Ιεράς Αρχιε¬ 
πισκοπής Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2017 

Ο Πρόεδρος 

